cyanic-selkie/wikianc huggingface dataset:
Jom hašoa
Holokaustin muistopäivän aamuna kello kymmenen ilmahälytyssireenit soivat kahden minuutin ajan koko Israelissa. Kaikki liikenne lakkaa ja ihmiset pysähtyvät viettämään hiljaisen hetken holokaustin uhrien muistolle. Jom hašoan aikana monet viihde- ja julkiset laitokset on suljettu. Israelin televisio ja radio välittävät muisto-ohjelmia ja dokumentteja eivätkä lainkaan mainoksia. Liput lasketaan puolitankoon.
HS (pistoolisarja)
Valmistaja
Aluksi yritys työllisti 40 työntekijää, mutta oli vuonna 2006 yli 200 työntekijän työpaikka toimitusjohtajanaan Zeljko Pavlin. Yrityksen nimi, Hvratski Samokres, tarkentui muotoon HS-Produkt d.o.o. vuonna 2001. Tehtaan tuotannosta 90 prosenttia menee vientiin ja tuotantokapasiteetista yksi prosentti on varattu muunlaiselle työkalu- ja alihankintatuotannolle. Tehdas sijaitsee Karlovacin kaupungissa Kroatiassa, pääkaupungista Zagrebista 50 kilometriä lounaaseen.
Hannu Forsberg
Hannu Tapio Forsberg (s. 8. marraskuuta 1959 Polvijärvi) on suomalainen oopperalaulaja, äänialaltaan bassobaritoni.
Kultakuume (elokuva)
Juoni
Myöhemmin yöllä Georgia, Jack ja heidän ystävänsä päättävät pilailla Kulkurin kustannuksella. Georgia alkaa kuitenkin potea huonoa omaatuntoa nähdessään Kulkurin huolelliset juhlavalmistelut. Hän ja Jack riitelevät. Seuraavana aamuna tanssipaikassa Georgia tahtoo sopia, ja lähettää Jackille viestin jossa sanoo rakastavansa tätä. Myös Kulkuri on sattunut tanssipaikkaan, ja Jack keksiikin lähettää viestin edelleen Kulkurille. Kulkuri tunnustaa Georgialle rakkautensa, mutta ennen kuin tämä ehtii vastata mitään hän lähtee jo kylään saapuneen McKayn kanssa etsimään tämän kultavaltausta.
Tuotanto
9. huhtikuuta – 28. huhtikuuta kuvauksia jatkettiin Truckeessa. Chaplin halusi elokuvan alkuun kuvan Chilkootin solaa ylös kiipeävistä sadoista kullankaivajista, kuten häntä alun perin innoittaneessa valokuvassa. Hän palkkasikin 600 oikeaa kulkuria Sacramentosta kullankaivajiksi. Truckeessa kuvattiin myös muutamia muita ulkokohtauksia.
Seuraavat kaksi kuukautta käytettiin kaivoskylän rakentamiseen studiolle, ja kuvaukset jatkuivat 1. heinäkuuta. Tuolloin kuvattiin myös miniatyyrin avulla trikkikuvat, joissa Musta-Larsenin mökki heiluu kallionkielekkeellä. Syyskuun lopussa Chaplin kuitenkin keskeytti kaiken elokuvaan liittyvän työn kuultuaan Lita Greyn odottavan hänelle lasta. Chaplin ja Grey menivät naimisiin marraskuussa, ja Grey vetäytyi elokuvasta. Chaplin otti uudeksi naispääosan esittäjäksi Georgia Halen, jonka oli nähnyt Josef von Sternbergin elokuvassa The Salvation Hunters. Keskeisen roolin näyttelijän vaihto ei kuitenkaan aiheuttanut suurempia ongelmia, sillä Chaplin ei ollut vielä ehtinyt kuvata juuri ollenkaan kohtauksia, joissa Grey olisi esiintynyt.
Édith Piaf
Kuolema
Pariisin katolinen arkkipiispa kielsi Piafilta oikeuden messuun, mutta hautajaissaattue veti Pariisin kaduille satojatuhansia surijoita. Hautajaisseremoniaan osallistui yli 40 000 ihailijaa. Charles Aznavourin mukaan Piafin hautajaiset olivat toisen maailmansodan jälkeen ainoa tapahtuma, joka pysäytti koko Pariisin liikenteen. Piafista on tehty Pariisiin Place Édith Piaf -aukio ja Musee Édith Piaf -museo. Nykyään Piafia pidetään edelleen yhtenä Ranskan kunnioitetuimmista ja suurimmista laulajista.
Kymin rautatieasema
Kymin nimi oli 1. toukokuuta 1897 saakka Karhula.
Tulevaisuus
Kymin rautatieasemalle toteutetaan vuoden 2024 loppuun mennessä merkittävä parannustyö, jossa matala ja lyhyt matkustajalaituri parannetaan 55 cm korkuiseksi ja 120 m pitkäksi asfaltoiduksi laituriksi. Asemalle toteutetaan myös erilliset auto- ja pyöräpysäköintialueet.
Lähteet
thumb|250px|left|Kymin ratapihaa kuvattuna Karhulantien sillalta Tavastilan suuntaan
Jānis Krūmiņš
Krūmiņš pelasi urallaan ASK Rīgassa voittaen Euroopan mestareiden cupin kolmasti (1958, 1959, 1960) ja Neuvostoliiton mestaruuden neljästi vuosina 1955, 1956, 1957 ja 1958.
Arorintama
Arorintama oli Puna-armeijan toisen maailmansodan rintama, joka luotiin vuonna 1943 Reservirintamasta. Huhtikuussa Reservirintama muutettiin aron sotilaspiiriksi ja 9. heinäkuuta Arorintamaksi.
Kurskin taistelussa kenraalieversti Ivan Konevin johtama Arorintama heitettiin taisteluun 19. heinäkuuta hyökkäysoperaatiossa Belgorod–Harkova-linjalla. Arorintama löi useita saksalaisten 9. armeijan joukko-osastoja, vapautti Belgorodin ja Harkovan ja saavutti pian Dneprjoen.
Pyhän Pietarin ja Paavalin luterilainen kirkko
Historia
Kirkko kuului Pietarin toiseksi suurimmalle luterilaiselle seurakunnalle, joka koostui lähinnä saksalaisesta keskiluokasta ja baltiansaksalaisesta aatelistosta. 1900-luvun alussa seurakunnassa oli noin 15 000 jäsentä. Jumalanpalvelusten liturgisena kielenä oli saksa. Seurakunta ylläpiti erilaisia hyväntekeväisyyslaitoksia ja saksankielistä koulua Petrischulea.
Korteniemen perinnetila
Kansallispuisto syntyy
Aukustin poika Aarne Lönngrén asettui Korteniemeen metsänvartiomieheksi vanhemman veljensä jälkeen ensimmäisenä sotien välisenä rauhan talvena. Aarnen aikana vuonna 1956 perustettiin vanhoista valtion maista Liesjärven kansallispuisto. Korteniemen metsänvartijatila asetettiin kansallispuistoon turvaamaan kulttuurimaiseman ja ihmisen luomien katoavien luontotyyppien säilyminen. Salome Lönngrén (os. Roth) ja Aarne jatkoivat Korteniemessä vanhan metsänvartijatilan perinteitä 1980-luvun alkuun, eläkkeelle jäämiseensä saakka. Vaikka metsänvartiomiehen perheen yksityisyys entiseen verrattuna Lönngrénien aikana kasvoikin, löytyi Korteniemestä tarvittaessa yhä kahvia, ruokaa tai opastusta kävijöille. Talo jäi asumattomaksi 1996, minkä jälkeen sille tehtiin perinnetilan hoidon erityissuunnitelma. Sen mukaan Korteniemi miljöineen palautettiin 1915-1920-luvun mukaiseksi.
San Sebastiánin elokuvajuhlat
thumb|San Sebastiánin elokuvajuhlien tapahtumapaikka, [[Kursaalin palatsi.]] San Sebastiánin elokuvajuhlat ovat San Sebastiánin kaupungissa Espanjan Baskimaalla vuosittain syyskuussa järjestettävät elokuvajuhlat.
Juhlien pääpalkinto on Kultainen simpukka, joka myönnetään parhaalle elokuvalle. San Sebastián on Euroopan vanhimpia ja suurimpia elokuvajuhlia.
Voronoin diagrammi
Esimerkki
Yksinkertaisena sovellusesimerkkinä voidaan tarkastella jonkin alan liikkeiden sijaintia kaupungissa. Oletetaan, että on arvioitava asiakkaiden lukumäärä kussakin liikkeessä. Jos liikkeet ovat kaikissa muissa suhteissa samanlaiset, esimerkiksi hintojen, tavaravalikoimien ja palvelun laadun osalta, voidaan olettaa, että yleensä jokainen asiakas käy lähimmässä kaupassa. Tässä tapauksessa voidaan muodostaa Voronoin diagrammi, jonka kohteet ovat nämä kauppaliikkeet. Kuhunkin yksittäiseen liikkeeseen liittyvä Voronoin solu  voidaan siis käsittää alueeksi, jonka asukkaat käyvät ostoksilla kyseisessä liikkeessä.
Historia ja tutkimus
Nykyisen nimensä Voronoin diagrammit saivat venäläisen matemaatikon Georgi Voronoin mukaan, joka määritteli n-ulotteisen tapauksen ja tutki sitä vuonna 1908. Geofysiikassa ja meteorologiassa paikallisesti jakautuneen aineiston, esimerkiksi sademäärämittausten tuulosten analysointiin käytettyjä Voronoin diagrammeja sanotaan Thiessenin monikulmioiksi amerikkalaisen meteorologin Alfred H. Thiessenin mukaan. Tiiviin aineen fysiikassa vastaavanlalisia tessellaatioita sanotaan Wigner–Seitzin soluiksi. Kiteisen aineen käänteishilan Voronoin soluja sanotaan Brillouinin vyöhykkeiksi. Lien ryhmien yleisissä verkoissa soluja sanotaan yksinkertaisesti perusalueiksi. Yleisen metrisen avaruuden tapauksessa soluja sanotaan usein metrisiksi perusmonikulmioiksi.
Muita nimityksiä tälle käsitteelle tai joillekin sen tärkeille erikoistapauksille ovat: Voronoin monitahokkaat, Voronoin monikulmiot, vaikutusalue(et), Voronoin jako, Voronoin tessellaatio(t) ja Dirichlet'n tessellaatio(t).
Kaukaisimpien pisteiden Voronoin diagrammi
Kaukaisimpien pisteiden Voronoin diagrammin solujen välisillä rajoilla on topologisen reaalipuun rakenne äärettömät säteet lehtinään. Jokainen äärellinen puu on isomorfinen jonkin sellaisen puun kanssa, joka voidaan täten muodostaa kaukaisimpien pisteiden Voronoin diagrammista.
Luonnontieteissä
thumb|Voronoin tessellaatio syntyy, kun kutakin pistettä ympäröivät ympyränmuotoiset alueet laajenevat, kunnes ne törmäävät toisiinsa.
Wales
Wales (kymriksi Cymru [], ) on maa Ison-Britannian saaren länsiosassa ja yksi Yhdistyneen kuningaskunnan neljästä osasta.
Tamfelt
Yhtiön kotipaikka oli Tampere ja sen Suomen tehtaat sijaitsivat Tampereella ja Juankoskella. Tampereella valmistettiin suodatinkankaita, puristinhuopia ja kuivatusviiroja, Juankoskella puolestaan märkäviiroja. Yhtiön ulkomaiset tuotantolaitokset olivat Portugalissa, Puolassa, Brasiliassa ja Kiinassa.
Deșteaptă-te, române!
Deșteaptă-te, române! (”Nouse, romanialainen!”) on vuodesta 1990 Romanian kansallislaulu.
Wales
Politiikka
Walesilla on ollut vuodesta 1999 oma parlamenttinsa. Vuonna 2006 hyväksytyn lain perusteella parlamentilla on myös oikeus muodostaa omia lakejaan, tosin ne pitää hyväksyttää Britannian parlamentissa. Walesin parlamentissa on 60 jäsentä, ja lainsäädännöllisen vallan lisäksi sen tehtäviin kuuluvat Walesin hallituksen päätösten tutkiminen ja ”Walesin äänenä” toimiminen. Hallitusta johtaa pääministeri, ja hallituksen tehtäviin kuuluvat budjetin ja yleisen politiikan muodostaminen ja julkisten virastojen hallinnoiminen.
Uskonto
Vuoden 2011 väestönlaskennan mukaan 57,6 % Walesin asukkaista oli kristittyjä ja 32,1 % ei kuulunut mihinkään uskonnolliseen ryhmään. Suurimpia uskonnollisia vähemmistöjä olivat muslimit (1,5 %), buddhalaiset (0,3 %), hindulaiset (0,3 %) ja juutalaiset (0,1 %). Muihin uskonnollisiin ryhmiin kuului 0,3 % walesilaisista.
Eero Kolehmainen
Kolehmainen hiihti 1951 Holmenkollenilla 18 kilometrillä kolmanneksi ja 50 kilometrillä Nils Karlssonin jälkeen toiseksi. Saman vuoden Ounasvaaran hiihtokilpailuissa hän voitti 50 kilometrin kilpailun. Kolehmainen sijoittui 10. tammikuuta 1954 Sverdlovskin hiihtokilpailuissa 30 kilometrillä yhdenneksitoista, kaksi päivää myöhemmin 15 kilometrillä seitsemänneksitoista ja 15. tammikuuta 50 kilometrillä toiseksi.
John Anderson (näyttelijä)
Ura elokuvissa
Andersonia pidettiin kovasti presidentti Abraham Lincolnin näköisenä, ja hän esittikin tätä kolmesti, muun muassa elokuvassa The Lincoln Conspiracy (1977). Hänet nähtiin myös valaanpyytäjänä 1960-luvun menestyneessä perhe-elokuvassa Tappajavalas (1966), sekä elokuvassa Konna ja Koukku jyrää taas kuvernöörin roolissa. Elokuvarooleista merkittävin on kuitenkin käytettyjen autojen myyjä Kalifornia-Charlie Alfred Hitchcockin kauhuelokuvaklassikossa Psyko vuonna 1960. Hänen viimeisin elokuvaroolinsa oli Price Daniel, Sr. televisioelokuvassa Valheiden huone (Bed of Lies, 1992).
Kuolema
Anderson kuoli yllättäen sydänkohtaukseen myöhään perjantai-illalla 7. elokuuta 1992 kotonaan Kaliforniassa. Hän olisi kahden kuukauden päästä täyttänyt 70 vuotta. Hänen naapurinsa ja ystävänsä Nicholas Pryorin mukaan hänen terveydentilansa oli ollut hyvä eikä hänellä ollut sydänvaivoja. Hänet polttohaudattiin ja tuhkat siroteltiin Tyyneen valtamereen. Häneltä jäi kaksi sisarta, kaksi lasta, viisi lastenlasta ja yksi lapsenlapsenlapsi.
Anderson ei ollut sukua Ihmemies MacGyver -sarjan Richard Dean Andersonille.
Mike Shinoda
Fort Minor
21. kesäkuuta 2015 Fort Minor julkaisi lähes kymmenen vuoden tauon jälkeen uuden singlen, nimeltään ”Welcome”. Samalla julkaistiin singleen tehty 360-panoramavideotekniikalla toteutettu virtuaalitodellinen musiikkivideo. Videolla Shinoda soittaa pianoa, kitaraa ja rumpuja. Single tuli ilmaiseksi ladattavaksi Fort Minorin kotisivuille. Kesäkuussa 2015 antamassaan haastattelussa Shinoda kertoi, että hänellä ei ole aikomusta tehdä uutta Fort Minor -albumia. Shinoda esitti kappaleen livenä Conanissa 22. kesäkuuta 2015.
Tuottajana
Tulevaisuudessa Mike Shinoda tulee tuottamaan lisää muiden yhtyeiden levyjä, mutta hän aikoo toimia enemmän erityisesti ja pääasiallisesti Linkin Park -yhtyeen parissa ja painottaa musiikin tekoon kyseisen bändin jäsenien kanssa.
Yksityiselämä
Mike Shinoda on ollut naimisissa Anna Hillingerin kanssa vuodesta 2003 lähtien. Heillä on yksi lapsi. Shinodan mukaan Fort Minorin kappale "Where'd You Go" on kirjoitettu hänen vaimolleen. Vuonna 2004 Shinoda esiintyi Punk'd-televisiosarjan jaksossa. Haastattelussa Shinoda on paljastanut, että hänen isänsä syntyi toisen maailmansodan aikaan, ja siitä kertoo "Kenji"-kappale. Shinoda on kolmannen sukupolven Japanin amerikkalainen. Hänen äitinsä nimi on Donna ja isänsä Muto. Japanilaisamerikkalainen Muto syntyi Yhdysvalloissa, ja oli internoituna toisen maailmansodan aikaan.
Fjodor Panfjorov
Fjodor Panfjorov syntyi köyhään talonpoikaisperheeseen. Varojen puutteen takia hän joutui jättämään kesken opiskelun Volskin opettajaseminaarissa. Lokakuun vallankumouksen jälkeen hän työskenteli paikallislehden toimituksessa, NKP(b):n kihlakuntakomiteassa ja perustamassaan maatalouskommuunissa. Ensimmäiset kaunokirjalliset teokset ilmestyivät vuonna 1920. Vuonna 1926 Panfjorov liittyi NKP:hen, vuosina 1924–1931 hän työskenteli Krestjanski žurnal -lehden toimittajana ja vuosina 1931–1960 pienin väliajoin Oktjabr-kirjallisuuslehden päätoimittajana. 1920-luvulla hän toimi Venäjän proletaarikirjailijoiden yhdistyksen johdossa ja vuodesta 1934 lähtien Neuvostoliiton kirjailijaliiton hallituksen jäsenenä. Kirjailija oli 1930–1950-luvuilla myös Neuvostoliiton korkeimman neuvoston edustajana.
Panfjorovin pääteos on maatalouden kollektivisointia kuvaava laaja romaani ”Sieramäki” (Bruski, 1928–1933). Aikanaan romaani sai viranomaisten tuen, mutta muun muassa Maksim Gorki arvosteli sitä voimakkaasti naturalismista ja vulgaarista kielenkäytöstä. Toisen maailmansodan jälkeen Panfjorov kirjoitti tendenssimäisen romaanitrilogian Borba za mir (”Taistelu rauhan puolesta”, 1945–1947), V strane poveržennyh (”Voitettujen maassa”, 1948), Bolšoje iskusstvo (”Suuri taide”, 1939), jonka kahdesta ensimmäisestä osasta hän sai Stalin-palkinnon. Vuosina 1953–1960 kirjoitettu trilogia Volga matuška-reka (”Volga, Volga, äiti armas”) häilyy Stalinin ajan arvostelun ja puolustelun välillä. Näiden myöhempien teosten taiteellista arvoa pidetään mitättömänä.
Alvestan kunta
Väestönkehitys
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 185 459 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 89 000 kruunua.
Kunnanvaltuusto
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Alvestan kunnanvaltuustossa vuodesta 1973 lähtien.
Piirit
Vuodesta 2016 alkaen kunta on jaettu seuraaviin piireihin:
Serbian koripalloliiga
Serbian koripalloliiga on Serbian korkein koripallosarja.
Blero
Blero, oik. Blerim Muharremi, on R&B-laulaja ja tanssija. Etniseltä taustaltaan hän on Kosovon albaani.
Traktor Tšeljabinsk
Nykyään Traktor Tšeljabinsk pelaa Venäjän ja Itä-Euroopan KHL-liigan itäisen puoliskon (konferenssin) Harlamov-divisioonassa. Kaudella 2012–2013 joukkue pelasi KHL-finaaleissa, joissa se hävisi OHK Dinamo Moskovalle otteluvoitoin 4–2.
Australian avoin tennisturnaus 2014
Turnauksen pääkaavio julkaistiin 10. tammikuuta 2014.
Kannabiksen vaikutukset
Lääkinnälliset vaikutukset
Kannabista käytetään joihinkin lääkinnällisiin tarkoituksiin. Sen on todettu helpottavan kipua, etenkin hermostollista kipua, parantavan ruokahalua sekä vähentävän kemoterapiaan liittyvää pahoinvointia ja oksettamista. Kannabiksen hyöty psyykkisten häiriöiden hoidossa on kiistanalaista.
Myrkyllisyys
Kannabiksen vaikuttavien ainesosien kannabinoidien tappavaa annosta ei tiedetä. Tutkimukset eivät tunne yhtään kannabiksen yliannostuksesta aiheutunutta kuolemantapausta. Kannabikselle oraalisesti altistuneiden koirien tapauksia seurattiin 1998–2002. Suurin annos oli 90 g ja suhteellisesti suurin annos 26,8 g/kg. Kaikki eläimet toipuivat altistuksistaan täydellisesti.
Pitkäaikaiset vaikutukset
Poltettaessa kannabiksen tärkeimpien terveyshaittojen on oletettu olevan samankaltaisia kuin tupakan. Kannabiksen säännöllinen polttaminen saattaa vaurioittaa keuhkoja. Pitkäaikaista kannabiksenkäyttöä on yhdistetty yskään, hengityksen vinkumiseen, rinnan ahtauteen ja keuhkojen ilmavirtauksen heikentymiseen.
Psykoosi
The Lancet -lehdessä julkaistussa 35 tutkimuksen meta-analyysissä tutkijat totesivat kannabiksen käytön lisäävän riskiä sairastua psyykkisiin sairauksiin kuten skitsofreniaan 41 %, mutta käyttöannoksista riippuen se saattoi lisääntyä jopa 50–200 %. Katsauksessa arvioitiin, että 14 % psyykkisistä sairauksista Britanniassa olisi kannabiksen aiheuttamia. Mikäli kannabiksen käytöstä luovuttaisiin, ehkäistäisiin maassa vuosittain noin 800 skitsofreniatapausta. Lancet ei kuitenkaan sulje pois mahdollisuutta, etteikö taustalla olisi muita seikkoja, jotka lisäisivät psyykkisten sairauksien riskiä tai mahdollisuutta siihen, että mielenterveysongelmista kärsivät ovat todennäköisemmin kokeilemassa kannabista. Suomen Lääkärilehden mukaan tutkimuksen merkittävin uusi tieto on se, että hyvin satunnaisella ja yksittäisellä kannabiksen käytöllä havaittiin selvästi suurentunut riski psykooseihin. Suomalaisten asiantuntijoiden mukaan kannabiksen ja psykoosien suhde on kaksisuuntainen: kannabis voi laukaista psykoosin, mutta toisaalta sitä käyttää myös hoidon huonosti tavoittamia skitsofreenikoita ja muita mielenterveysongelmaisia. Kannabiksen vaikuttavien ainesosien THC:in ja kannabidiolin vaikutuksia onkin tutkittu myös skitsofrenian hoidossa. Psykiatrian erikoislääkäri Kristiina Kajansalon mukaan Lancetin tulokset sopivat hyvin skitsofrenian haavoittuvuus-kuormitusmalliin: skitsofreniaan altistuneilla ihmisillä sen käyttö voi laukaista psykoosin.
Miltiádis Tentóglou
Urheilu-ura
Tentóglou sijoittui viidenneksi alle 18-vuotiaiden MM-kilpailuissa vuonna 2015 tuloksella 766 cm. Seuraavana vuonna hän saavutti hopeaa alle 20-vuotiaiden MM-kilpailuissa Bydgoszczissa Puolassa tuloksella 791 cm. Samana vuonna käydyissä Rio de Janeiron olympialaisissa Tentóglou oli pituushypyn karsinnassa 27:s tuloksella 764 cm, eikä näin ollen päässyt finaaliin.
Vuonna 2017 Tentóglou voitti Grosettossa italiassa käydyissä alle 20-vuotiaiden EM-kilpailuissa kultaa tuloksella 807 cm. Saman vuoden MM-kilpailuissa hän oli karsinnan 19:s tuloksella 779 cm.
CCP Games
Tapahtumat
Vuosittain järjestetään myös EVE Online Alliance Tournament -tapahtuma, jossa pelaajien yhteenliittymät eli korporaatiot ja allianssit kilpailevat keskenään voitosta. Kilpailussa joukkueet asetetaan vastakkain, kunnes toisen joukkueen kaikki avaruusalukset on tuhottu.
Franz von Papen
Tausta
Papen syntyi vuonna 1879 ja hän oli lähtöisin vauraasta katolisesta perheestä Werlistä, Westfalenista. Hän sai ratsuväenupseerin arvon, minkä jälkeen hänet nimitettiin Saksan sotilasattašeaksi Washingtoniin, Yhdysvaltoihin. Nimitykseen vaikutti ennen kaikkea Franz von Papenin isän läheinen suhde Saksan keisari Vilhelm II:een. Washingtonissa von Papenin toimivalta ulottui myös Meksikoon. Ensimmäisen maailmansodan sytyttyä von Papenin tehtäväksi tuli varmistaa Meksikon ystävälliset suhteet Saksaan ja samalla tehdä työtä Saksan hyväksi Yhdysvalloissa. Kun kävi ilmi, että von Papen oli toimittanut salaisia tietoja isänmaahansa – hänen epäillään kertoneen esimerkiksi Lusitanian lähtöajan ja reitin – Yhdysvallat karkotti hänet maasta vuonna 1916.
Renzo Piano
Renzo Pianoa pidetään yhtenä 1900-luvun merkittävimmistä arkkitehdeista. Hänen töitään on muun muassa Pariisissa, Berliinissä, Genevessä, Houstonissa ja Osakassa. Pianolla on kolme toimistoa Euroopassa: Genovassa, Pariisissa ja Berliinissä. Niissä työskentelee yhteensä noin sata ihmistä.
Renzo Piano tuli maailmankuuluksi Pariisin Pompidou-keskuksesta (1977), jonka hän suunnitteli yhdessä englantilaisen Richard Rogersin kanssa.
Eurovan
Ensimmäinen sukupolvi (1994–2002)
Ensimmäisen sukupolven Eurovanien tuotanto käynnistyi vuonna 1994. Ne olivat pienempiä kuin amerikkalaiset tila-autot, kuten Chrysler/Plymouth Voyager, jotka olivat myynnissä myös Euroopassa. Chrysler Voyagerin sai myös ”Grand”-versiona, jossa oli pidempi akseliväli. Eurovaneja sen sijaan sai vain yhdellä pituudella. Ensimmäisen sukupolven Eurovanien nimet olivat Citroën Evasion/Synergie, Fiat Ulysse, Lancia Zeta sekä Peugeot 806. Autot olivat melko kulmikkaita. Lokakuussa 1998 mallit saivat kevyen kasvojenkohotuksen.
Mallit
807:ään mahtui nyt edeltäjästä poiketen kahdeksan henkilöä.
Lancia vaihtoi mallinsa nimen Phedraksi, koska 2000-luvulla Lancia ei enää käyttänyt kreikkalaisia kirjaimia autojensa malliniminä (poikkeuksena Lancia Delta, jonka valmistus aloitettiin 2008). Phedran nimi on tullut kreikkalaisen mytologian hahmosta Phaedrasta. Phedran seuraaja on Lancia Voyager, joka perustuu Chrysler Voyageriin ja on sekin Fiat Groupin ja Chrysler Groupin yhteistyön tulos. Phedraan mahtui muista poiketen seitsemän henkilöä, ja sen moottorit tulivat italialaisuudestaan huolimatta myös PSA:lta.
Siperian rata
Historia
Alkuperäisen Siperian radan itäosa kulki Mantšuriassa Kiinan alueen poikki, vaikka sen itäinen päätepiste olikin Venäjän alueella, Vladivostokissa. Tämä osuus radasta tunnetaan myös nimellä Kiinan itäinen rautatie. Venäjän–Japanin sodan jälkeen venäläiset pitivät kuitenkin tärkeänä, että rata olisi kokonaan Venäjän puolella, ja sen vuoksi rakennettiin uusi rata, joka kulkee Venäjän ja Kiinan rajana olevan Amurin pohjois- ja Ussurin itärantaa myötäillen Vladivostokiin. Tämä rata valmistui vuonna 1916.
Koko radan sähköistys saatiin valmiiksi vuonna 2002.
Matkailu
Siperian radan matkakokemuksista on kirjoitettu myös matkakirjoja. Reittiä on kuvannut muiden muassa amerikkalainen matkakirjailija Paul Theroux teoksessaan Suuri junamatka ja suomalainen Rosa Liksom romaanissa Hytti nro 6.
James Cotton
thumb|James Cotton James Henry Cotton (1. heinäkuuta 1935 Mississippi – 16. maaliskuuta 2017 Austin, Texas) oli yhdysvaltalainen laulaja-lauluntekijä ja multi-instrumentalisti, joka tunnettiin James Cotton Blues Bandin keulahahmona. Vaikka hän hallitsi useamman soittimen, hän sai arvostusta varsinkin taidoistaan huuliharpistina.
Ura
Cotton sai vuonna 2006 paikan Blues Hall of Famessa.
Baldi’s Basics in Education and Learning
Baldi's Basics in Education and Learning (lyhyesti Baldi's Basics) on Micah McGonigalin kehittämä ja julkaisema selviytymiskauhupeli. Peli on julkaistu vuonna ennakkojulkaisuna.
Lannoitus
Ympäristövaikutukset
Euroopan unionissa, jossa 27 jäsenvaltion maatalouspolitiikka on yhteinen, on kiinnitetty huomiota myös ympäristötukien muodossa peltoviljelyn ravinnepäästöihin. Tässä tarkoituksessa on pyritty hillitsemään peltoon jäävän ja ilmaan typen tapaan haihtumattoman fosforin jäämiä, joiden riski karjatalousalueilla ei ole vähäinen.
Veikko Rekunen
Yhteiskunnallinen toiminta
Rekunen on ollut Ylistaron Opettajien Ammattiyhdistyksen hallituksen jäsenenä ja puheenjohtajana useita vuosia sekä yhden kauden OAJ:n piirihallituksessa. Kahden vuoden ajan hän toimi myös Ylistaron Akavan pääluottamusmiehenä. Rekuselle on annettu Suomen Valkoisen Ruusun ritarikunnan ansioristi vuonna 2006.
Hotelli Emmauksen talo
Tontin historiaa
Hotelli Emmaus myytiin vuonna 1982 Yhtyneille Ravintoloille, ja nykyisin rakennuksessa toimii Hotelli Scandic Tampere City. Hotellia on laajennettu uudella lisärakennuksella Rautatienkadun suuntaan, ja hotellissa on nykyisin 263 huonetta.
Ala-Luosta
Vesistösuhteet
Valuma-alue saa pääosan vedestään Luostanjoesta, joka alkaa Ylä-Luostasta ja on Luostanjoen alueen (04.682) laskujoki, ja sen lisäksi myös Pohjapurosta, joka on Pohjanlammen valuma-alueen (04.686) laskuoja. Ala-Luostan valuma-alueella on seitsemän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Autiolampi (12 ha), joka laskee kaivettua ojaa myöten järven koillisrantaan, Iso-Valkeinen (102 ha), joka laskee Autiolampeen, Pikku-Valkeinen (2 ha), joka on laskuojaton lampi sekä Lehtolampi (22 ha), jonka laskuoja savioja laskee Karinjoen alkupäähän.
Meningomyeloseele
Kehittyminen ja oireet
Muista spina bifida -tyypin vammoista meningomyeloseele erottuu siinä, että osa selkäytimestä ja hermoista on pullistunut selkään muodostuneeseen kohjuun ja siten osittain vaurioitunut. Spina bifida occultan ja meningoseelen tapauksissa taas selkäydin ja hermot eivät yleensä vaurioidu, koska kohjua ei muodostu tai se sisältää vain aivo-selkäydinnestettä.
Havaitseminen
Vaikka osa tapauksista todetaan vasta syntymän jälkeen, loppuraskauden aikaisina oireina voidaan kuitenkin pitää vähäistä tai outoa potkimista. MMC-sikiöt pysyvät tavallista useammin pitkään perätilassa eli pää ylöspäin. Joskus lapset pysyvät perätilassa syntymään asti ja silloin suositellaan keisarileikkausta. Keisarileikkaus ei ole tarpeen, jos vauva on oikeassa asennossa alakautta tapahtuvaan synnytykseen, sillä nykyisten tutkimusten valossa keisarileikkaus ei ole vähentänyt lasten MMC:stä aiheutuvia oireita. Synnytyksen aikana vauva saattaa ulostaa lapsiveteen, koska hermotuspuutosten takia ei hallitse peräaukon sulkijalihaksen toimintaa.
Perinnöllisyys
Kaikissa erityyppisissä hermostoputken sulkeutumishäiriöissä on 2–16 prosentissa tapauksista taustalla osoitettu olevan joko kromosominen tai pelkkä yhden geenin mutaatio. Jos sikiöllä on sulkeutumishäiriön lisäksi muita poikkeavuuksia, karyotyypin poikkeavuuksien osuus nousee 24 prosenttiin. Yli puolella spontaanisti abortoituneista eli keskenmenoon päätyneistä spina bifida -sikiöistä havaitaan myös jokin kromosomi- tai kromosomistopoikkeama. Yleisimmät poikkeamat ovat trisomia ja -ploidia, tetraploidia, rengaskromosomit tai eriasteiset deleetiot. Yleisin aneuploidia eli kromosomi- tai kromosomistomutaatio on 18-trisomia eli Edwardsin oireyhtymä. MMC:hen liittyvät oireyhtymät periytyvät sekä autosomaalisesti että X-kromosomaalisesti ja sekä dominantisti että resessiivisesti. Vaikka periytymistavan perusteella perinnöllisyysneuvontaa ei siis voikaan antaa, voidaan sikiön karyotyypin poikkeamat kuitenkin havaita jo varhaisessa vaiheessa, ja siksi taudin diagnosointi kannattaa aina varmentaa tällä menetelmällä.
Nykyään tutkimuksen kohteena ovat useiden homokysteiinin uudelleenmetylaatioon liittyvien entsyymien maternaaliset eli äidiltä perityt mutaatiot. Yksi tutkituimmista geeneistä on 5,10-metyleenitetrahydrofolaattireduktaasi (MTHFR). Se toimii foolihapon synteesissä muokaten ravinnosta saatavia foolihapon suoloja folaatteja. Kahden sen mutaation on todettu nostavan huomattavasti spina bifidan ja anenkefalian riskiä. Toinen spina bifidan todennäköisyyden lisääntymiseen liitetty entsyymi on metioniinisyntetaasi (MTRR), jonka homotsygoottinen mutaatio lisää riskiä.
Historiaa
Meningomyeloseelen esiintyminen on vaihdellut eri aikoina. Esimerkiksi Yhdysvalloissa vuosi 1948 oli spina bifida -lasten syntyvyyden huippuvuosi. Syytä vaihteluun ei tiedetä. 1900-luvun puolivälin jälkeen sairaudesta kärsivien lasten mahdollisuus selvitä on parantunut merkittävästi. Käänteen parempaan spina bifidan hoidossa aiheutti 1950-luvulla syntynyt spina bifida -lapsi, jonka insinööri-isä John Holter kehitti ensimmäisen kunnollisen differentiaalisen paineläpän, jota voitiin menestyksellisesti käyttää spina bifidasta aiheutuvan hydrokefalian eli vesipään hoitoon. Tätä ennen spina bifida -lasten yleisimpiä kuolinsyitä olivat juuri hoitamattoman hydrokefalian aiheuttamat komplikaatiot.
thumb|upright|[[Aaron Fotheringham]] Monet lääketieteelliset ja kirurgiset parannukset ovat ajan myötä auttaneet meningomyeloseelepotilaita selviytymään. Erityisesti antibiootit ovat olleet MMC-potilaille tärkeä apu monien infektioiden takia.
Salakuuntelu
Salakatselu on vastaavasti sellaisen tilanteen seuraaminen, jota ei ole tarkoitettu muiden nähtäväksi.
Puujumala ja Maajumala
Puujumala oli tietäjä, jonka voimat tai olemus liittyivät jotenkin puihin tai puun väkeen. Maajumalan voima tai olemus taas liittyivät jotenkin maahan tai maan väkeen. Puujumala ja maajumala olivat myös tietäjäsukujen sukunimiä.
Tässä karjalaisessa kansanrunossa loitsija kehuu itseään ja väittää voittavansa maajumalatkin:
HMS Romulus (1940)
Valmistus
Alus laskettiin vesille 11. maaliskuuta 1936 Bacino e Scalin telakalla Napolissa nimettynä RN Spicaksi ja otettiin 30. toukokuuta 1935 Regia Marinan palvelukseen.
Kaarlo Hiltunen
Elämä ja ura
Kaarlo Hiltusen vanhemmat olivat liikemies Karl Fredrik Hiltunen ja Maria Laine. Käytyään keskikoulun Lohjalla hän suoritti Suomen Näyttämöopiston kurssin vuosina 1928–1930 ja liittyi Viipurin Näyttämöön 1930. Lyhyen Viipurin-kautensa jälkeen Hiltunen työskenteli näyttelijänä Helsingin Kansanteatterissa 1933–1934, Turun Työväen Teatterissa 1934–1935 ja tanssisolistina Suomalaisessa Oopperassa 1935–1936 Sen jälkeen hänellä oli jälleen kaksi näyttelijäkiinnitystä: Kotkan Maakuntateatteri 1936–1938 ja Porin Teatteri 1939–1940.
Taiteellisia tehtäviä
Hiltusen omia baletteja ovat muun muassa Anna meille anteeksi, Laitapuolella ja Noituutta. Hänen tanssiosiaan olivat muun muassa pääosa kappaleessa Sibeliana. Puhenäyttämöllä Hiltusen roolitehtäviin lukeutuivat esimerkiksi Fritz Junek (Ihmisiä jäälautalla) ja Simolan isäntä (Niskavuoren naiset).
Markku Juhola
Markku Tauno Antero Juhola (s. 2. marraskuuta 1947 Ylivieska) on entinen pikajuoksija ja kymmenottelija.
Ruby
Ruby on tulkattava, dynaaminen ja dynaamisesti tyypittävä oliopohjainen ohjelmointikieli. Rubyyn ovat eniten vaikuttaneet Lisp, Smalltalk ja Perl. Ruby muistuttaa paljon muita tunnettuja ohjelmointikieliä, ennen kaikkea Smalltalkia, Pythonia ja Perliä.
Ominaisuuksia
Ruby on puhdas oliopohjainen ohjelmointikieli joka on suunniteltu tekemään ohjelmoinnista hauskaa. Ruby tukee myös proseduraalisia ja funktionaalisia ohjelmointityylejä.
Ruby on monessa suhteessa mielenkiintoinen kieli, ja selkeän syntaksin vuoksi sen alkeita pidetään melko helppoina oppia. Ruby on kypsä myös tuotantokäyttöön, josta hyvänä esimerkkinä sen käyttö suositun mikroblogipalvelun Twitterin toteuttamiseen. Rubylla voi kirjoittaa koodia, jossa on paljon vähemmän jätekuormaa, ja yleisesti tehdyille toiminnoille on olemassa oikopolut samaan tapaan kuten Perlissäkin.
Neuvostoliiton talousjärjestelmä
Talousjärjestelmä oli yksinomaan tuotannontekijöiden rajoittama. Kaikki talousjärjestelmän parametrit olivat tarjontapuolella. Talousjärjestelmässä jousto oli kuluttajien kulutuksessa. Mikäli tuotanto ei muodostanut riittävästi tarjontapuolta (aggregaattitarjonta), koitui siitä kysyntäpuolella (aggregaattikysyntä) rahan säästämispakkoa kuluttajille. Tuotantopotentiaalia rajoitti kiinteä pääomakanta (stock of fixed capital), jonka käyttöasteen toteutumaa saattoivat pitää matalana kiertävät pääomapanokset (circulating capital inputs) tai työvoima.
Työvoima ja osallistumisaste
Kornain mukaan sosialistisissa maissa työvoimaan osallistumisaste oli selvästi korkeampi kuin kapitalistissa maissa, myös kun otetaan huomioon talouden kehitystaso (BKT per capita). Sosialistisissa maissa naisten osallistumisaste oli korkea. Andersonin (1987) mukaan Neuvostoliitossa oli maailman korkein naisten osallistumisaste.
Liikevaihtovero
Liikevaihtovero ei ollut todellisuudessa vero, vaan osa finanssiresurssien uudelleenallokaation yleismekanismia.
Suurkaupungin yöelämän seuraukset
DVD-julkaisu
Tanskan elokuvainstituutin vuonna 2004 restauroima elokuva on julkaistu samalla DVD:llä kahden muun Psilander-elokuvan kanssa. Elokuvat on varustettu Neil Brandin pianomusiikilla ja englanninkielisellä tekstityksellä.
Vieraalla maalla (albumi)
Kappaleet
Kaikki kappaleet sanoittanut Heikki Salo ja sovittanut Miljoonasade, ellei toisin mainittu.
Itävallan Grand Prix 1984
Aika-ajo
Tällä kaudella McLarenit, Lotukset, Renaultit ja toinen Brabham eli Nelson Piquet olivat muodostaneet seitsikon, joka oli aina kärjessä. Nelson Piquet kiersi 5942 metrin pituisen radan ennätysajassa 1.26,173, sillä irtosi kauden kuudes paalupaikka. Keskinopeudeksi muodostui 248,235 km/h. Alain Prost sai toisen lähtöruudun, vaikka hajotti kisa-autonsa moottorin heti aika-ajon ensimmäisellä kierroksella. Vara-autollaan hän ei pystynyt parempaan. Seuraavat sijat saivat Elio de Angelis, Niki Lauda ja Patrick Tambay.
Kilpailu
Kauden 12. MM-osakilpailu ajettiin pilvipoutaisessa säässä 25 asteen lämmössä. Startissa Elio de Angelis jäi seisomaan paikoilleen muiden rynnistäessä liikkeelle. Prost sai parhaan lähdön ja Piquet oli hänen kannassaan. Keijo Rosberg pujotteli onnistuneesti eteenpäin ja oli ensimmäisen kierroksen puolivälissä jo viides. Maalilinjalla heiluivat kuitenkin punaiset liput ja startti ja ensimmäinen kierros mitätöitiin. Keskeyttämisen syynä oli de Angeliksen jääminen lähtöruutuun.
Puolen tunnin tauon jälkeen kilpailu aloitettiin alusta yhdellä kierroksella lyhennettynä. Piquet starttasi kärkipaikalle ja hänen peräänsä säntäsivät Prost, Tambay ja Warwick. Prost osui kuitenkin öljyläikkään ja hän ajoi ulos 28. kierroksella. Oli Laudan vuoro alkaa ahdistella Piquet'ä. Lauda ohitti sisäkaarteen kautta Piquet'n 40. kierroksella. Piquet alkoi jäädä kierros kierrokselta. Viimeisen kymmenen kierroksen ajan Laudan autosta puuttui nelosvaihde, mutta hän pystyi pitämään johtonsa, sillä Piquet'n auton renkaat olivat aivan lopussa.
Myrskyn aika
Myrskyn aika on suomalainen fantasiaroolipelikirja, jonka on kirjoittanut Mike Pohjola ja julkaissut Johnny Kniga Kustannus. Kirja esittelee Valenorin fantasiamaailman ja tarjoaa opastusta roolipelin pelaamiseksi pöytäroolipelinä tai larppina.
Rodut ja kulttuurit
Haltiat ovat mystisiä olentoja, jotka liikkuvat hämärissä ja ovat kuin varjoja itsekin. Heillä on kuitenkin mystisiä Valovoimia, joita ihmisten keskuudessa on vain harvalla. He eivät juuri sekaannu ihmisten asioihin, vaikka ihmisiin muuten huhupuheiden perusteella usein sekaantuvatkin. Jälkeläiset ovat harvinaisia, mutta ilmeisesti haltiat ovat ainoa rotu, jonka kanssa ihminen voi lisääntyä, ja jälkeläiset ovat puolhaltioita, mahtavia, älykkäitä ja seinähulluja.
Pelitekniset ratkaisut
Pelin taisteluiden paras oivallus on kuitenkin se, ettei pelissä käytetä minkäänlaisia osumapisteitä tai kriittisten osumien taulukoita, vaan Sisua, joka riippuu hahmon tahdonvoimasta, hänen aseistuksestaan ja sen hetkisestä henkisestä tilastaan. Esim. kaveri jolla on isänsä vanha miekka saa siitä enemmän bonusta kuin tavallisesta miekasta, ja aseeton kaveri tuntee olonsa aika orvoksi sotanuijaa heiluttelevaa kaveria vastaan. Lisäksi olo on hyvä kun on levännyt ja syönyt hyvin, mutta viikon rämpiminen metsässä kaatosateessa ja hyttysissä on omiaan vähentämään taisteluhaluja. Näin ollen Sisu mallintaa sekä henkistä kanttia että fyysistä kestokykyä, joten taisteluiden ei tarvitse päättyä kuolemaan vaan yksinkertaisesti siihen että vastustajan moraali romahtaa ja hän antautuu.
Iltatuulen viesti
Julkaisu ja vastaanotto
”Iltatuulen viesti” -singleä on myyty kaikkiaan yli 30 000 kappaletta. Vuonna 2014 se oli Suomen kaikkien aikojen 13. myydyin single.
Sinettäjärvi
Maantietoa
Järven pinta-ala on 940 hehtaaria eli 9,4 neliökilometriä. Se on 12,1 kilometriä pitkä ja 2,1 kilometriä leveä. Siinä on kaksi järviallasta, joita alle 100 metriä leveä Sinetänsalmi yhdistää toisiinsa. Järven luoteista osaa kutsutaan Lehtojärveksi ja kaakkoista osaa Sinettäjärveksi. Järvi on täysin saareton.
Järvi on luodattu, ja siitä on julkaistu syvyyskartat. Sen tilavuus on 91 miljoonaa kuutiometriä eli 0,091 kuutiokilometriä. Järven keskisyvyys on 9,6 metriä ja suurin syvyys on 40 metriä. Syvin kohta sijaitsee Sinettäjärvessä kaakkoispään pitkän syvänteen pohjoispäässä. Syvänteessä on yli 30 metriä syvää, mutta siinä on useita huomattavasti syvempiä kohtia. Lehtojärvellä on suurin osa alle kolme metriä syvää. Sen syvin kohta sijaitsee toisessa yli kolme metriä syvässä kohdassa.
Live-roolipelaaminen
Aiheeseen liittyviä tapahtumia
Tampereella järjestettävä Traconin sisartapahtuma Tracon Hitpoint keskittyy myös rooli- ja lautapeleihin.
Helsingin Osakepankki
HOP:n valtaus 1985
HOP:n omistuspohja rakoili. Ruotsinkieliset omistajat olivat tyytymättömiä, sillä pankin pääjohtajaksi oli valittu suomenkielisten ehdokas Olli Ikkala.
Simon Pegg
Ura
Vuonna 2006 Pegg ja Wright työstivät valmiiksi toisen elokuvansa Hot Fuzzin. Elokuva on kunnianosoitus poliisi-toimintaelokuville. Myös tähän elokuvaan tuotiin mukaan Peggin hyvä ystävä Nick Frost. Elokuvassa Pegg näyttelee Nicholas Angelia, lontoolaista poliisia, joka on siirretty Sandfordin maaseudulle. Rauhallisen kylän idylli rikkoutuu, kun alkaa tapahtua erikoisia ja raakoja onnettomuuksia. Pegg esiintyy myös The Good Nightissa ja David Schwimmerin ohjaamassa elokuvassa Run, Fat Boy, Run. Muissa pääosissa esiintyvät Thandie Newton ja Hank Azaria.
Bipyramidi
Se n-kulmio, johon bipyramidin nimessä viitataan, ei ole mikään sen sivutahkoista vaan alkuperäisten pyramidien pohja, joka bipyramidia muodostettaessa jää sen sisään yhdistäen molemmat pyramidit toisiinsa ja on samalla bipyramidin symmetriataso.
Lucas Pouille
Pouille aloitti tenniksen pelaamisen kahdeksanvuotiaana. Joulukuussa 2012 hän voitti Méxicossa pelatut kaksi ATP-haastajaturnausta. Vuonna 2013 hän osallistui ensimmäisen kerran Grand Slam -turnauksen karsintoihin Australian avoimissa, mutta ei selviytynyt pääsarjaan. Ensimmäiseen ATP-turnauksen pääsarjaotteluunsa hän osallistui Montpellier’ssa helmikuussa 2013, jossa hän hävisi avauskierroksella Viktor Troickille. Kaksi viikkoa myöhemmin hän osallistui Marseillen turnauksen pääsarjaan, jossa hän hävisi ensimmäisellä kierroksella Julien Benneteaulle. Pouille teki Grand Slam -pääsarjadebyyttinsä Ranskan avoimissa 2013 voittaen ensimmäisellä kierroksella Alex Kuznetsovin. Kesäkuussa Pouille eteni ’s-Hertogenboschin ATP-turnauksen pääsarjaan karsintojen kautta. Yhdysvaltain avoimissa Pouille jäi karsintoihin.
Marek Kaljumäe
Maajoukkuetasolla Kaljumäe on edustanut monia Viron nuorten maajoukkueita 39 maaottelussa. Ensimmäisen miesten maaottelunsa Kaljumäe pelasi marraskuussa 2017 ja on pelannut sen jälkeen viisi maaottelua.
Kiekko (jääkiekko)
Aikanaan lähetyksiään varten televisioverkosto FOX kehitytti televisioitaviin otteluihin kiekon, jonka sisällä oli pieni piirilevy, joka sisälsi liiketunnistimen ja infrapunalähettimen. Kiekko nimettiin FoxTraxiksi. Kiekon tarkoitus oli helpottaa etenkin hidasteissa sen näkyvyyttä ottelua seuraaville televisiokatsojille. Infrapunalähettimellä kiekko saatiin hehkumaan televisiolähetyksessä aina kun pelaaja oli antanut sille riittävästi liike-energiaa mailallansa. Ensimmäisen kerran FoxTraxia käytettiin pelivälineenä vuonna 1996 pohjoisamerikkalaisen NHL-liigan All Stars -tähdistöottelussa ja viimeisen kerran vuonna 1998, kun NHL:n pudotuspelien ensimmäinen kierros käynnistyi. Kokeilu päätettiin samalla, kun Foxin NHL-televisiointioikeudet loppuivat vuonna 1998.
Misty (Pokémon)
Misty on kuvitteellinen Pokémon-sarjan ihmishahmo, joka on erikoistunut vesityypin Pokémoneihin. Hän toimii myös Cerulean Cityn salijohtajana, jonka tehtävänä on luovuttaa Cascade-salimerkki niille, jotka päihittävät tämän saliottelussa. Hän on sekä Ashin ja Brockin että Traceyn (Orange Islands saaga) entinen matkakumppani. Nimi 'Misty' tulee englanninkielen sanasta misty (sumuinen).
Mistyn alkuperäinen ääninäyttelijä animessa on Mayumi Iizuka. Englanninkielisenä äänenä on toiminut sekä Rachael Lillis että erikoisjaksosta "Mirage-pokémonien herra" (eng. The Mastermind of Mirage Pokémon) eteenpäin Michele Knotz. Suomenkielisenä äänenä puolestaan on toiminut elokuvissa 1–4, 1. kaudella, 3. kauden jaksoissa 125–136, sekä 7., 8. ja 20. kauden vierailuesiintymisissä Kiti Kokkonen; lisäksi Mistyn äänenä on ollut 3. kauden alussa Outi Alanen, 3. kauden lopulla sekä 4. kaudella puolestaan Marjut Heikkinen ja 5. kaudella Pauliina Virta.
Misty animessa
Misty on yleensä ystävällinen ja järkevä, mutta hän voi olla pahalla päällä. Hänestä tiedetään, että hänellä on huono asenne, huono arvostelukyky ja että hän on kärsimätön ja jääräpäinen. Jos Ash tai Brock jäävät katselemaan maisemia, niin Misty ottaa heitä korvasta kiinni. Misty ei pidä hyönteispokémoneista, porkkanoista eikä paprikoista. Misty haluaa olla maailman parhaimpia vesityypin Pokémonkouluttajia. Misty tapaa Ashin, Ashin varastaessa/lainatessa Mistyn pyörää. Pyörästä tuli myöhemmin ajokelvoton, sillä Ashin Pikachu kärvensi sen. Misty sanoo, että hän seuraa Ashia kunnes hän korvaa pyörän, tosin se oli luultavasti tekosyy. Myöhemmin Misty melkein unohtaa koko polkupyöräjutun. Mistylle ja Ashille syntyi usein toraa ja kinaa tuon tuostakin sarjan alkutaipaleella, mutta vähitellen sitä esiintyi harvemmin. Myöhemmillä tuotantokausilla Mistyn äkkipikainen ja temperamenttinen luonne ei myöskään ole enää yhtä näkyvä vaan hän on paljon rauhallisempi ja hillitympi.
Misty palasi väliaikaisesti sarjaan animen 20. kauden: Sun & Moon -sarjan 42. ja 43. jakson ajaksi Brockin kanssa. Mistyllä oli megakivi ja avainkivi Gyaradosinsa megakehittämiseksi ja hän otteli sillä Ashin Pikachua vastaan. .
Pokémon Adventures
Kuten kappaleessa Suddenly Starmie nähdään, Misty asuu suuressa kartanossa, jossa hänen peräänsä katsoivat lukuisat piiat katsoivat hänen peräänsä. Täällä hän voitti Redin saliottelussa ja opetti häntä muutaman päivän vahvistaakseen kumpaakin. Lopulta Red voitti Mistyn ja sai salimerkin.
Vihreät laitumet
Elokuva on yksi kuudesta Hollywoodin studiokauden elokuvasta, jossa on kokonaan afroamerikkalaisista muodostuva näyttelijäkunta.
Koveron perinnetila
thumb|225px|Koveron perinnetila. Koveron perinnetila on kruununmetsätorppa Ikaalisissa Seitsemisen kansallispuistossa. Sen hoidosta vastaa Metsähallitus, joka osti sen takaisin valtiolle 1970.
Bias (mytologia)
Veljensä avulla Bias sai hallittavakseen myös kolmanneksen Argoksen kuningaskunnasta ja aloitti biantidien sukukunnan. Tämä tapahtui Anaksagoraan halinnon aikana, ja nyt Bias meni naimisiin Lysippen, Proitoksen tyttären, kanssa, ja he saivat lapset Areios, Leodokos ja Anaksibia. Hänen kuolemansa jälkeen valtakunnan hallitsijaksi nousi hänen poikansa Talaos.
Vilnan johdinautoliikenne
Historia
Lautakunnasta tuli uudelleenjärjestelyn seurauksena UAB "Vilniaus Autobusai" vuonna 1993, ja uuden yhtiön omistaja oli Vilnan kaupunki. Kaupungin varoilla ostettiin uusia Škodan johdinautoja vuosina 1996-1999.
Vuosina 2018-2019 hankittiin 41 Solaris Trollino 12 -johdinautoa.
Scottie Pippen
Scottie Maurice Pippen (s. 25. syyskuuta 1965 Hamburg, Arkansas) on yhdysvaltalainen aktiiviuransa lopettanut koripalloilija. Pippen on 203 cm pitkä ja painaa 104 kiloa. Pippen pelasi uransa suurimmaksi osaksi Chicago Bullsissa mutta myös Houston Rocketsissa 1998–1999 sekä Portland Trail Blazersissä 1999–2003. Chicago Bullsissa Pippen tuli tunnetuksi Michael Jordanin luotettavana "adjutanttina". Huippuvuosinaan moni piti häntä maailman parhaana yleispelaajana. Hänen uransa kesti 18 vuotta.
Miikka Hast
Hast edustaa Rukan Lumilautailijoita. Hän asuu Rovaniemellä. Hast on lautaillut maailmancupin kilpailuissa viisi kertaa palkintokorokkeelle. Hänet valittiin varamieheksi Torinon talviolympialaisiin.
Vilho Väisälä
Elämäkerta
Vilho Väisälän ensimmäinen puoliso vuodesta 1912 oli Anna Maria Fredrika Blomqvist (1891−1954). Jäätyään leskeksi Väisälä solmi vuonna 1955 uuden avioliiton Anna Maria Immosen (ent. Airila [1888−1972]) kanssa.
Elmer Niklander
Saavutuksia
Niklander oli lisäksi mukana olympialaisten kuulantyönnössä 1908 vain 18-vuotiaana, samoin kuin 1912 (neljäs tuloksella 13,65) ja 1924 (kuudes). Olympialaisten kiekonheitossa 1908 (antiikin kiekonheitto) hän oli yhdeksäs, 1912 neljäs (tulos 42,09 metriä) ja 1924 seitsemäs (tulos sama 42,09). Vuoden 1920 olympialaisissa hän sijoittui kahdeksanneksi 56 paunan painonheitossa.
Fantasia
Tietokone- ja videopelit
Fantasia-aiheisia tietokone- ja videopelejä on suuri määrä, joista tunnetuimpia lienevät The Legend of Zelda, Baldur’s Gate, The Witcher, The Elder Scrolls sekä Final Fantasy -pelisarjat. Yleisön suosioon ovat nousseet myös verkossa pelattavat MMORPG-pelit kuten Runescape, Ultima Online, World of Warcraft ja Lord of the Rings Online.
Korkeushyppy
Säännöt
Kun kilpailijoita on paljon, hypätään yleensä ensin karsintakilpailu, josta loppukilpailuun pääsevät asetetun karsintarajan selvittäneet kilpailijat tai haluttu määrä kilpailijoita.
Välineet
Korkeushyppykenkä on hiukan erilainen kuin muiden yleisurheilulajien kengät. Korkeushyppykengässä käytetään paksua pohjaa ja piikkejä myös kantapäässä, jotta ponnistusvaiheeseen saadaan pitoa. Yleisurheilun kansainvälisten sääntöjen mukaan korkeushyppykengän pohjan suurin sallittu paksuus on 20 millimetriä. Piikkejä kengässä saa olla korkeintaan 11 kappaletta ja piikin korkein sallittu mitta on 12 millimetriä, mikä on 3 millimetriä enemmän kuin useimmissa muissa yleisurheilulajeissa.
Tyylien kehitys
thumb|Saksaustyyliä ei ole käytetty huipputasolla enää yli sataan vuoteen. 1800-luvun alussa korkeutta hypättiin tehottomasti kyykkyasennossa ylävartalo pystysuorassa ja jalat koukussa riman yllä. 1870-luvulla opittiin käyttämään saksaustyyliä, jossa jalat ylittivät riman vuorotellen tehden saksien leikkausliikkeen. Pitämällä jalat vuorollaan riman alapuolella saatiin lantio korkeammalle ja näin rima pystyttiin ylittämään korkeammalta. 1890-luvulla keksittiin ulkojalantyyli: siinä ylävartalo pidettiin matalassa vaakasuorassa asennossa ja näin lantio saatiin korkeammalle kuin saksauksessa. Ulkojalantyyli vaati kuitenkin hyppääjältä paljon notkeutta. 1910-luvulla opittu sisäjalantyyli oli helpompi hallita kuin ulkojalantyyli: siinä rima ylitettiin kylki edellä ponnistusjalka vartalon ja riman välissä. thumb|Kierähtäjä ylittää riman kasvot alaspäin. Kierähdystyyli alkoi korvata sisä- ja ulkojalantyylejä 1930-luvulla. Kierähdyksessä rima ylitetään mahapuoli alaspäin keho riman suuntaisesti. Koska kierähdyksessä osat jaloista saatiin pidettyä riman alapuolella hypyn lakipisteessä, lantio saatiin korkeammalle, mikä tehosti hyppyä. Vuosien myötä kierähdystekniikkaa kehitettiin monin tavoin niin vauhdinoton, ponnistuksen kuin ilmalennonkin osalta. Tehokkain kierähdystekniikka opittiin 1960-luvulla, kun Neuvostoliiton maajoukkuevalmentaja Vladimir Djatškov selvitti tutkimuksissaan parhaan hyppytekniikan ja opetti sen valmennettavilleen hyvällä menestyksellä. Djatškov kehitti kierähdyksestä uuden sukellusmuunnelman, jossa pää pudotettiin hypyn lakipisteessä riman tason alle ja näin vartalo saatiin korkeammalle. Tehokkaimpaan kierähdykseen kuului nopea ja matala vauhdinotto, käsien heilautus ponnistettaessa, vapaan jalan heilauttaminen suorana eteen, pystysuora kehon asento ponnistuksen jälkeen ja sukellus riman yli. thumb|Floppaaja ylittää riman, vaikka hänen painopisteensä (kuvassa katkoviivalla merkittynä) on koko hypyn ajan riman alapuolella. Dick Fosbury teki tunnetuksi 1960-luvun puolivälissä kehitetyn floppaustyylin voittamalla sitä käyttäen olympiakultaa vuonna 1968. Tyylin käyttöönottoa edesauttoi se, että alastulopaikoista oli alettu tehdä entistä turvallisempia. Floppauksessa käännetään ponnistuksen jälkeen selkä rimaa kohti ja jalat heilautetaan riman ylitse, kun selkä on ylittänyt riman. Floppaaja ei heilauta ponnistaessaan käsiään tai ojenna vapaata jalkaansa suoraksi samoin kuin kierähtäjä, vaan raajojen liike on vähäisempää. Hänen vauhdinottonsa on myös kaarevampi ja nopeampi kuin kierähtäjällä.
Historia
thumb|left|Romanialainen [[Iolanda Balas hallitsi naisten korkeushyppyä 1960-luvun alussa vanhanaikaisella ulkojalantyylillä.]] Korkeushypyssä on kilpailtu 1800-luvun alkupuolelta asti. Antiikin ajan Olympian kisoissa korkeushypyn ei tiedetä vielä olleen mukana.